
PRILOGA 1 (spremni dopis – 1. del):

	Številka: 500-6/2026-1720-4 (002-21)

	Ljubljana, 21. 10. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: »Informacija o udeležbi državnega sekretarja Denisa Zobariča na srečanju ministrov za notranje zadeve Salzburškega foruma, ki bo potekal 28. in 29. oktobra 2026 v Wałbrzychu, Poljska – predlog za obravnavo«


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25 – ZF in 555/26) je Vlada Republike Slovenije na ……seji dne …... sprejela naslednji
SKLEP:
Vlada Republike Slovenije se je seznanila z Informacijo o udeležbi državnega sekretarja Denisa Zobariča na srečanju ministrov za notranje zadeve Salzburškega foruma, ki bo potekal 28. in 29. oktobra 2026 v Wałbrzychu, Poljska.

mag. Janja Garvas
generalna sekretarka

Priloga:
· Informacija 

Prejmejo:
· Ministrstvo za notranje zadeve in javno upravo
· Ministrstvo za zunanje in evropske zadeve

	2. Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Državni sekretar na Ministrstvu za notranje zadeve in javno upravo Denis Zobarič se bo 28. in 29. oktobra 2026 udeležil srečanja ministrov za notranje zadeve Salzburškega foruma. Srečanje bo potekalo v Wałbrzychu na Poljskem.

Na srečanju bodo potekale razprave o možnih rešitvah ob skorajšnjem končanju začasne zaščite za državljane Ukrajine, migracijskih izzivih ter o civilni zaščiti in odpornosti ter pripravljenosti na krize na čezmejnem in EU nivoju. Razprava bo potekala tudi o možnih načinih financiranja civilne zaščite z evropske perspektive.

Na srečanje so vabljeni ministri držav članic Salzburškega foruma, kot predsedujoča Svetu EU Irska in visoki predstavniki evropskih inštitucij (EK, Frontex in EUAA).


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /




	7.b Predstavitev ocene finančnih posledic pod 40.000 EUR:
Potrebna finančna sredstva za stroške obiska so zagotovljena v okviru materialnih stroškov Ministrstva za notranje zadeve in javno upravo.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE
Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.
Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	

	

	
FRANCI MATOZ
MINISTER





Informacija o udeležbi državnega sekretarja Denisa Zobariča na srečanju ministrov za notranje zadeve Salzburškega foruma, ki bo potekal 28. in 29. oktobra 2026 v Wałbrzychu, Poljska

1. Namen srečanja:

Tokratno srečanje ministrov za notranje zadeve sklicuje Poljska, ki je trenutno predsedujoča Salzburškemu forumu. 

Na srečanje na Poljskem so vabljeni ministri držav članic Salzburškega foruma, kot predsedujoča Svetu EU Irska in visoki predstavniki evropskih inštitucij (EK, Frontex in EUAA).

2. Program srečanja:

Srečanje se bo pričelo v sredo 28. oktobra 2026 in nadaljevalo v četrtek 29. oktobra. 

3. Obrazložitev:
Salzburški forum (SF) je bil ustanovljen na podlagi avstrijske iniciative leta 2000. Države članice so Republika Avstrija, Republika Bolgarija, Češka republika, Republika Hrvaška, Madžarska, Republika Poljska, Romunija, Slovaška republika in Republika Slovenija. Na srečanje na Poljskem so vabljeni ministri držav članic Salzburškega foruma, kot predsedujoča Svetu EU Irska in visoki predstavniki evropskih inštitucij (EK, Frontex in EUAA).
Sodelovanje znotraj SF je osredotočeno na okrepitev operativnega sodelovanja v srednji Evropi, usklajevanje ter koordinacija na nivoju politik EU in na implementacijo zunanje strategije SF s posebnim poudarkom na sosednjih državah. Znotraj te skupine dobro delujejo različne delovne skupine, poleg tega pa je podpisanih več sporazumov. SF zastopa regionalne interese, se posveča sodelovanju na schengenskih mejah in skupnemu nastopanju pri kandidaturah za mesta v institucijah EU.
Ministri za notranje zadeve Salzburškega foruma bodo prvi dan iskali možne rešitve in nadaljnje korake glede statusa začasne zaščite Ukrajincev, ki se počasi izteka. Na drugem panelu pa bo potekala razprava o aktualnih izzivih na področju migracij.

Drugi dan bodo ministri na prvem panelu razpravljali o čezmejnem sodelovanju na področju civilne zaščite. Drugi panel bo namenjen novim pristopom za financiranje civilne zaščite z vidika evropskih sredstev.
Udeležba državnega sekretarja Denisa Zobariča na srečanju bo okrepila sodelovanje z državami Salzburškega foruma. Srečanje bo tudi priložnost za različne dvostranske pogovore med udeleženci.

4. Delegacija Republike Slovenije:
· Denis Zobarič, državni sekretar, Ministrstvo za notranje zadeve in javno upravo,
· Jure Golob, višji svetovalec, Služba za evropske zadeve in mednarodno sodelovanje, Ministrstvo za notranje zadeve in javno upravo.

